# data[].attributes.headline
Maid mearkkaša dutnje oahpaheaddji ámmát?

# data[].attributes.subject
Maid mearkkaša dutnje oahpaheaddji ámmát?

# data[].attributes.body
Oahpaheaddji čatnášuvvá iežas barggu norbmii ja etihkkii.

Oahpaheaddji doaimmaha bargguidis ovddasvástideaddjin. Oahpaheaddji ovddida iežas barggu ja ámmátdáiddu ja árvvoštallá iežas doaimma.

Oahpaheaddji bargá barggu iežas persovnnainis, danin dan ovddideapmi ja dikšun lea su vuoigatvuohta ja geatnegasvuohta.

# data[].attributes.body
Oahpaheaddji dovddasta ja váldá vuhtii oahppi áidnalunddot olmmožin. Oahpaheaddji gudnejahttá oahppi vuoigatvuođaid ja meannuda suinna olmmošlaččat ja vuoiggalaččat.

Oahpaheaddji figgá áddet oahppi vuolggasaji, jurddašeami ja oaiviliid. Oahpaheaddji gieđahallá fiidnát áššiid, mat gullet oahppi persovdnii ja priváhta áššiide. Erenoamážit oahpaheaddji váldá vuhtii daid ohppiid geat dárbbašit fuolaheami ja suodjaleami, iige dohkket givssideami dahje eará olbmuid illásteami mange láhkai.

Oahpaheaddji bargui gullá maid bajásgeassit ohppiid buori ovttasbargui ja servodaga buorrin lahttun. Luohttámuša ja buriid olmmošgaskavuođaid huksen lea oassi oahpaheaddji barggus

# data[].attributes.body
Oahpaheaddji atná árvvus bargoguimmiid ja gudnejahttá bargoskihpáriid. Oahpaheaddji figgá ovttastahttit searaid ja gávdnat dássedeattu iežas autonomiija ja bargoservoša gaskkas.

Bargoguimmiid individuálalašvuođa dohkkeheapmi, ipmárdus ja lotnolas veahkki ja doarjja leat bargoservoša guovddáš prinsihpat.

# data[].attributes.body
Oahpahusbargu lea servodaga guovddáš doaibma. Oahpaheaddji vejolašvuođat doaibmat barggus ja áimmahuššat iežas fágalaš ovdáneami leat gitta earret su iežas čatnaseamis, muhto maiddái das, makkár resurssaid bidjá oahpahussii ja oahpaheapmái. Oahpaheaddji ovddida bajásgeassima ja ahtanuššama.

Oahpaheaddji ovddasta vuosttažettiin oahppi rivttiid ja beroštumiid - ja dárbbu mielde maiddái kritihkalaččat. Dán barggus son maid bajásgeassá oahppi demokráhtalaš servodaga vásttolaš lahttun.

# data[].attributes.body
Oahpaheaddji atná ovddasvástádussan ahte buot ohppiin leat seamma vuoigatvuođat ja geatnegasvuođat go servodaga lahtuin.

Son atná ávvira das, ahte oahppiid ja sin fuolaheddjiid kultuvrrat ja máilmmioaidnu gudnejahttojuvvojit dásseárvosaččat eaige geange olgguš daid vuođul.

# data[].attributes.body
Oahpaheaddji bargá ovttas oahppi fuolaheddjiiguin ja earáiguin geain lea ovddasvástádus skuvlejumi, bajásgeassima ja čálggu ektui. Dát leat sosiála- ja dearvvašvuođafuolahusa sierra áššedovdijoavkkut, virgeoapmahaččat ja máŋggat eará ovttasbargooasálaččat.

Ovttasbargu doarju oahppi oahppama ja ovdáneami